Soek hotelle op Koh Rong Samloem Island | Besoek Koh Rong
Soek hotelle op Koh Rong Samloem - Beste prys gewaarborg
Besoek Koh Rong-vennote met die voorste aanlyn-besprekingsmaatskappy. Ons waarborg die beste pryse en die hoogste gehalte dienste. Soek hotelle op Koh Rong Samloem nou en kry die beste prys of jou geld terug. Acosta Jobs - IMPACT Retail Service Lead Merchandiser in West Jordan, Utah, United States
Job ID 2017-126755
Work City West Jordan
Work Zip 84088 Mielie-opbrengs in deegstadium
• Bedrywe • Akkerbou • Mielie-opbrengs in deegstadium
Hoe kan ‘n mens die verwagte mielie-oes vasstel sonder om te wag dat die mielies ryp word, vra ‘n lid van die gespreksforum.
Gerdie Landman skryf:
Help my asseblief met voorskrifte oor hoe ‘n mens die verwagte graan-oes kan vasstel sonder om te wag dat die mielies ryp word? Ek het byvoorbeeld vanoggend mieliepitte van ‘n kop afgebreek en die vog bepaal - dit was nog op 30% vog. Kon daardie pitte nie verder stysel gemaak het as ek die mielies tot by stooptyd aan die plant gelos het nie? Die manne wat skade op mielies takseer, behoort mos ‘n formule te ken?
Schalk skryf uit Namibië:
Dis maklik om die aantal koppe per ha vas te stel. (Tel die aantal koppe op 10m en x die gemiddelde aantal/m met die rylengte van ‘n ha - 3 voet rye het 11111m per ha). Dis ook maklik om die aantal pitte/kop vas te stel = aantal rye/kop x aantal pitte in ’n ry - sê maar 12 x 40 = 480 pitte/kop.
Die truuk nou is om pitgewig te voorspel. In die harde deegstadium, wanneer jy seker inkuil, is die pitgrootte reeds dié van uiteindelike pitgrootte by strooptyd maar nie pitmassa nie, soos jy tereg opmerk.
Uit ondervinding kan ek jou nou slegs relatiewe pitmassa-aanduidings gee: Vir groot pitte (soos my wysvinger duimnael) werk ek op 1,5pitte/gram. Vir klein pitjies (kleiner as my pinkienael) 3 pitte/gram. Breek die kop in die middel deur en haal paar van daai pitte af, dit gee jou idee van die gemiddelde pitgrootte. Na agterkant van kop raak pitte groter en na voor raak dit kleiner.
Graandigtheid speel ook 'n rol en dit is baie kultivar-verwant. CRN 3505 se pitte is swaar en hy’t ook ’n lekker dun stronk. Ander weer het vreeslike dik hd koppe maar as jy hom deurbreek is dit net stronk en klein pitjies. Die 480 pitte kop kan dus of 160g of 320g weeg. As jy nou gemiddeld 6 koppe/m getel het, sit jy met 66666 koppe/ha en jou kopgewig op hd populasie behoort in die orde van 150g te wees, dan gaan jou werklike droë graanopbrengs frikken naby aan 10ton/ha wees sou jou vingernaels van dieself de ordegrootte as myne is!
Dankie aan Schalk vir die raad met die oesskatting van mielies. Ek het reeds gaan tel en die koppe het 16 rye en 42 pitte in die ry, maar as ek daardie som maal met die 105 000 plante per hektaar (Maar ek vat dit net op 90 000 koppe) dan is die graanopbrengs steeds onrealisties hoog op 19 ton graan per ha.
As jou gem kopgrootte wel 16 x 42 pitte is en al is pitgrootte 3 pitte/g, sit jy met 'n moewiese oespotensiaal. 'n Gemiddelde kopgrootte van 224g op genoemde populasie klink wel rof. ‘n Mens verwag 'n kopmassa van om en by 120g by hd populasie. As jy die koppe oor tien meter tel, vat fisies aan elke kop soos jy tel, sodat aan die einde vd telling jy kan terugloop oor die afstand en 'n gemiddelde grootte kop of twee kan pluk vir ooptrek en bestudering. As jou bemesting en besproeiing nie te kort geskiet het nie, moet dan nie jou oes gering skat nie.
* Geskryf op die Gespreksforum.
2012/02/17 04:23:44 PM
Met mense soos Rod , Rodney , Rona en gooi sommer n Jannie daarby sal ons mielie produsente altyd aan die verloorkant wees . Los alle skattings en voorspellings en diferensiale uit die mark en laat n werklike vryemark die prys bepaal , slegs dan sal die speelveld gelyk wees .
2012/02/16 12:39:32 PM
Geagte JVDW. Rodney Dredge en Rona Beukes, lede van die Oesskattingskomitee, wil graag perspektief stel op oesskattings in SA. Een van die belangrikste metodes (wat ongeveer 95% bydra tot die oppervlakte bepaling) wat gevolg word om die oppervlakte vir somergewasse te bepaal, word ongeveer 15 000 punte in die produksiegebied deur middel van ‘n statistiese metode geselekteer. Hierdie punte word dan vanuit vliegtuie wat laag oor hierdie lande vlieg, geidentifiseer en statisties verwerk. Die rede hoekom die Oesskattingskomitee hierdie metode begin volg het om die oppervlaktes beplant met gewasse akkuraat te help bepaal, is omdat produsente begin het om al hoe minder en betyds deel te neem aan die oesskattingsproses deur gereeld en op ‘n maandelikse basis hul inligting aan die Departement van Landbou, Bosbou en Visserye (DLBV) terug te stuur. Produsente word wel gedurende die seisoen gekontak, hetsy telefonies of per pos, sodat die Komitee ‘n onderskeid kan tref tussen byvoorbeeld wit- en geelmielies, aangesien dit nie vanuit die lug waargeneem kan word nie.
Wat die opbrengsbepalings betref, maak die Komitee ook hier van verskeie dataverskaffers se insette gebruik, naamlik die onderskeie Landbounavorsingsinstitute (objektiewe opbrengsbepalings) en inligting wat vanaf ‘n steekproef van produsente regoor die produksiegebied verkry word (pos-opname). Met betrekking tot die objektiewe opbrengsbepaling, besoek veldwerkers (hoofsaaklik produsente vanuit ‘n gebied) fisies ‘n steekproef van produsente hul plase om die opname te doen. Hierdie metodiek is dieselfde as wat in die VSA toegepas word. Indien u meer spesifiek sou belangstel in al die ander metode(s) wat die Komitee volg, sal ons met graagte vir u ‘n kopie van die metodieke kan laat kry.
Verder nog, betwyfel ons u stelling dat ons aan die einde van die seisoen met ‘n mielie-tekorte gaan sit van 1,5 miljoen ton. Volgens ons (DLBV) se somme gaan daar aan die einde van die seisoen (30 April 2012) +684 000 ton mielies beskikbaar wees. Indien ons voorsiening sou maak vir die daaropvolgende maand en ‘n half (45 dae pyplynvoorrade), waar ons moet wag vir die nuwe-seisoen se mielies om gelewer te word, sou ons in ‘n tekort-situasie inbeweeg van omtrent 350 000 tot 400 000 ton. Om hierdie rede, soos u seker reeds bewus is, het die bedryf begin om mielies in te voer (volgens SAGIS: 186 823 ton sedert 1 Mei 2011 tot 10 Februarie 2012) sodat die bedryf in die land se voedselbehoeftes kan voorsien.
2012/02/14 12:04:58 PM
Nee man! Die manne van die Oesskattings komitee ry sommer met 'n vliegtuig oor 'n distrik, dan raai hulle ons gaan BAIE mielies hê! Hulle glo altyd hulle is reg, al kort ons teen die einde van die seisoen amper 1.5 miljoen ton mielies!
Julle metode klink te wetenskaplik!
2012/08/17 09:54:40 PM
Hallo manne van die skatings.Weet julle iets van presisie boerdery?Elke land het sy op brengs en dit kan jy bepaal deur jou sataliet navigasie op die trekker of stroper se dak en deur jaarlikse grond monsters.Jy stel die planter in om `n sekere getal saad per hektaar te lewer na ontleding van die tiepe grond en voeding daarin.Dit bepaal jy vooraf deur jou huiswerk te doen verlede seisoen.Na dit vat dit al die kopseer uit die skating en raai.Dit sny kostes meer as die helfte want jy mors nie onnodige geld op ekstra diesel,saad en kunsmis en die oor toediening van insekdoder en onkruid bestryding.`n Groen droee land en `n groen bepsroeide land lyk almal dieselfde in die begin maar waar is die sigbare koppe vir produksie en die werklike opbrengs?